«Fylkesvei 106» har flere betydninger.
**Fylkesvei 106 i Telemark** gikk mellom Fjågesund i Kviteseid og Lunde i Nome. Veien var 35,1 km lang.

Veien inngår som en del av nasjonal sykkelrute nr. 2 «Kanalruta», som går mellom Porsgrunn og Stavanger.

Historie
--------

Den delen av veien som går mellom Fjågesund og Flåbygd ble hovedsakelig bygd som en del av veiprosjektet «Bandakvegen» (fra 1980-tallet omtalt som «Kanalvegen»), der et arbeidsutvalg satt av kommunene Skien, Holla, Lunde og Kviteseid, og senere også Lårdal og Mo, fra 1952 jobbet for å få bygd en sammenhengende vei langs Bandak–Norsjøkanalen mellom Lunde og Dalen. Folk langs Flåvatn og Kviteseidvatnet var stort sett veiløse, og selv bygda Kilen var helt veiløs fram til veien over til Seljord (Fv501Fylkesvei 501) ble åpnet i 1956. Kraftutbyggingene i vassdraget hadde også ført til bortfall av isen som kjørevei, noe som ga rett på erstatninger til grunneierne. Dette ble aktivt benyttet til å finansiere veien, men den ble også finansiert ved hjelp av sysselsettingsmidler og tilskudd fra kommunene og fylket. I stor grad ble grunn og masse til veien avgitt gratis. Mellom de bebygde områdene ble veien bygget som skogsbilvei klasse 1 med kommunalt eller privat eierskap. Fylket overtok etter hvert veistrekningene, som ble oppgradert til fylkesveistandard.

Den 7,7 km lange strekningen Kilen–Omnes (Ytre Flåbygd) ble påbegynt i 1978, mens de siste 3,5 km inkludert en tunnel ble satt på vent grunnet manglende bevilgninger. Omnestunnelen og den siste biten av strekningen ble åpnet som kommunal vei den 16. mai 1984. 1. januar 1986 ble den overført til fylket og klassifisert som fylkesvei.

Strekningen Kilen–Fiskarbekk, omtrent halvveis fram til Østenå, ble første gang stikket opp i 1913, men noe byggevedtak kom ikke før våren 1974. Veien ble bygget ferdig som kommunal skogsbilvei i 1975, mens fortsettelsen mot Østenå ble påbegynt i 1976 og drevet som en privat jordbruks- og skogbruksvei inntil forbindelsen videre til Fjågesund ble etablert. Dette skjedde først i form av kabelferga «Østenå», som startet å trafikkere sundet mellom Fjågesund og Østenå i regi av Kviteseid kommune fra 26. januar 1987. Ferga var liten, kunne bare ta tolv personer, to personbiler eller til sammen fire tonn last. Den gikk kun til tre tider på døgnet, og hadde problemer med å legge til ved lav vannføring. Etter dette ble det satt igang arbeid med å oppgradere standarden på veistrekningen mellom Kilen og Østenå, som blant annet innebar grøfting, montering av rekkverk og legging av fast dekke i form av ottadekke. 18. desember 1997 åpnet Fjågesund bru, og veistrekningen ble overført til fylket. Med det ble det for første gang fast veiforbindelse mellom Kviteseid og Nome langs kanalen. Ikke alle utbedringene langs veien var ferdige til åpninga av brua, så først 1. juli 1999 ble det holdt en offisiell seremoni for åpningen av veien.

Prosjektet Bandakvegen er ikke blitt helt fullført. Strekningen mellom Fjågesund og Kviteseid gamle kirke (Fv304Fylkesvei 304) ble åpnet i 1963, en fire kilometer lang skogsbilvei ble bygget på sørsida av Strauman i 1974, og strekningen Lauvvik–Dalen ble kjørbar i 1987, mens en strekning på snaut halvannen mil på sørsida av Bandak opp til Bandaksli gjenstår uten noen som helst form for vei. I planene var det også ønske om å knytte Lårdal til Bandakvegen. Å bygge veien på nordsida av Bandak var blant alternativene som ble vurdert, samt å bygge en bru over Bandak litt vest for Lauvvik for å knytte Lårdal og Bandaksli sammen.

2019 ble veien erstattet av fylkesvei 3320 og fylkesvei 3322.

Kommuner og knutepunkter
------------------------

  

 **Kviteseid**  

Østenåvegen   


|  |  |  |  |  |
| --- | --- | --- | --- | --- |
| * 
 | 

|  |  |  |
| --- | --- | --- |
| 

|  |
| --- |
| Fv304Fylkesvei 304 Fjågesundvegen fra Fjågesund til Riksvei 41 Kviteseid gamle kirke, og mot 38Fylkesvei 38 Grova i Drangedal |

 |  |

 |

* bro Fjågesund bru (Flåvatn, 258 m)
* bro Kaasa bru (Kileåi, 25 m)

|  |  |  |  |  |
| --- | --- | --- | --- | --- |
| * 
 | 

|  |  |  |
| --- | --- | --- |
| 

|  |
| --- |
| Fv501Fylkesvei 501 Kilenvegen fra Kilen til Fv156Fylkesvei 156 Sandnes i Seljord (15,4 km)
  |

 |  |

 |

Røyrhellevegen   

* Kirke Kilen kapell
* rasteplass Røyrfjorden

  

 **Nome**  

Omnesvegen   

* tunnel Omnestunnelen (235 m)

|  |  |  |  |  |
| --- | --- | --- | --- | --- |
| * 
 | 

|  |  |  |
| --- | --- | --- |
| 

|  |
| --- |
| Fv107Fylkesvei 107 Strengenvegen fra Ytre Flåbygd til Fv109Fylkesvei 109 Kjeldal (6,4 km)
  |

 |  |

 |

Flåbygdvegen   


|  |  |  |  |  |  |  |
| --- | --- | --- | --- | --- | --- | --- |
| **Bjervamoen**

|  |  |  |  |  |  |
| --- | --- | --- | --- | --- | --- |
| * 
 | 

|  |  |  |  |
| --- | --- | --- | --- |
| 

|  |
| --- |
| 359Fylkesvei 359 Nordbygdavegen fra Lunde mot Riksvei 36 Bø |
| 359Fylkesvei 359 Nomevegen mot Riksvei 36 Ulefoss |

 |  |

 |

 |

Bilder
------

* FlåbygdvegenFlåbygdvegen
* OmnesvegenOmnesvegen
* ØstenåvegenØstenåvegen
* OmnestunnelenOmnestunnelen

Referanser
----------

1. ↑  «Nasjonal sykkelrute nr. 2 – Kanalruta». Statens vegvesen. 9. januar 2017. Arkivert fra originalen 12. mars 2018.
2. 1 2  «Ei orientering frå arbeidsutvalet: Vegen Lunde–Kviteseid–Dalen». *Vest-Telemark blad*. 24. august 1976. s. 2.
3. ↑  «Vegen Omnes–Kilen er stikka, men finansieringsplan vantar». *Vest-Telemark blad*. 25. juni 1976. s. 1.
4. ↑  «8 anbod på vegen frå Kilen til Omnes». *Vest-Telemark blad*. 30. mai 1978. s. 1.
5. ↑  «100 år gammal tanke snart røyndom?». *Vest-Telemark blad*. 7. juli 1980. s. 5.
6. ↑  «– Gratulerer med vegen – til lukke med Fjågesundbrua!». *Vest-Telemark blad*. 19. mai 1984. s. 2 og 12.
7. ↑  «Fjågesund-bru til 17 mill. kr. gjer Kanalvegen til røyndom». *Vest-Telemark blad*. 25. november 1986. s. 1.
8. ↑  «Nå høyrer me dynamittsmellane og må tru at vegen endeleg kjem». *Vest-Telemark blad*. 27. mai 1975. s. 1 og 3.
9. ↑  «Endå ein del av Bandakvegen skal byggjast». *Vest-Telemark blad*. 19. februar 1974. s. 1.
10. ↑  «Finansieringsplan ferdig for vidareføring av Bandakvegen». *Vest-Telemark blad*. 12. desember 1975. s. 4.
11. ↑  «Stor dag for Fjågesund: Ferja «Østenå» i drift i går». *Vest-Telemark blad*. 27. januar 1987. s. 1.
12. ↑  «Ottadekke frå Kilen til Østenå». *Vest-Telemark blad*. 28. februar 1987. s. 1.
13. ↑  «Ferje eller bru?». *Vest-Telemark blad*. 10. november 1988. s. 7.
14. ↑  «Folkefest i Fjågesund på bruopninga». *Vest-Telemark blad*. 20. desember 1997. s. 5.
15. ↑  «Snora er klypt for etterlengta vegsamband – «Kanalvegen» for full musikk». *Vest-Telemark blad*. 3. juli 1999. s. 6.
16. ↑  «3,9 km Bandakveg ferdigbygd». *Vest-Telemark blad*. 6. august 1974. s. 4.
17. ↑  «Bandakvegen må byggjast – og etter standard som riksveg». *Vest-Telemark blad*. 12. november 1974. s. 1.
18. ↑  «Endringer i vegnettet 2019». Vegvesenet. 8. juli 2019. Arkivert fra originalen 20. juni 2019. Besøkt 9. september 2019.

Eksterne lenker
---------------

* Vegvesenets vegkart